title: Az Európai Központi Bank (EU) 2019/323 határozata (2019. február 12.) a nemzeti jogban biztosított felügyeleti hatáskörök tekintetében felhatalmazáson alapuló határozatokat meghozó szervezeti egységek vezetőinek kijelöléséről (EKB/2019/5)

text:
                  25.2.2019

                  HU

                  Az Európai Unió Hivatalos Lapja

                  L 55/16

         AZ EURÓPAI KÖZPONTI BANK (EU) 2019/323 HATÁROZATA
         (2019. február 12.)
         a nemzeti jogban biztosított felügyeleti hatáskörök tekintetében felhatalmazáson alapuló határozatokat meghozó szervezeti egységek vezetőinek kijelöléséről (EKB/2019/5)
         AZ EURÓPAI KÖZPONTI BANK IGAZGATÓSÁGA,
         tekintettel az Európai Unió működéséről szóló szerződésre,
         tekintettel a Központi Bankok Európai Rendszere és az Európai Központi Bank Alapokmányára és különösen annak 11.6. cikkére,
         tekintettel a felügyeleti feladatokhoz kapcsolódó jogi eszközök tekintetében a döntéshozatali hatáskörök átruházásának általános keretéről szóló, 2016. november 16-i (EU) 2017/933 európai központi banki határozatra (EKB/2016/40) (1) és különösen annak 4. és 5. cikkére,
         tekintettel a nemzeti jogban biztosított felügyeleti hatáskörök tekintetében a határozathozatali hatáskör átruházásáról szóló, 2019. január 31-i (EU) 2019/322 európai központi banki határozatra (EKB/2019/4) (2) és különösen annak 3. cikkére,
         tekintettel az Európai Központi Bank eljárási szabályzatának elfogadásáról szóló, 2004. február 19-i EKB/2004/2 határozatra (3) és különösen annak 10. cikkére,
         mivel:

                     (1)

                     Az Európai Központi Bank (EKB) által felügyeleti feladatai ellátása során meghozandó jelentős számú határozat kezelésére meghatározott felhatalmazáson alapuló határozatok meghozatalára vonatkozó eljárás került kialakításra.

                     (2)

                     A hatáskör-átruházási határozat az Igazgatóság azon határozatának elfogadásakor lép hatályba, amellyel kijelöli egy vagy több szervezeti egység vezetőjét határozatoknak hatáskör-átruházási határozat alapján történő elfogadására.

                     (3)

                     A szervezeti egységek vezetőinek kijelölése során az Igazgatóságnak figyelemmel kell lennie a hatáskör-átruházási határozat fontosságára és azon címzettek számára, akiknek a felhatalmazáson alapuló határozatokat meg kell küldeni.

                     (4)

                     A felügyeleti testület elnökével konzultációra került sor azon szervezeti egységek vezetőit illetően, akikre a nemzeti jogban biztosított felügyeleti hatáskörök tekintetében a határozatok meghozatalára irányuló hatáskört át kell ruházni,

               ELFOGADTA EZT A HATÁROZATOT:

            1. cikk
            A nemzeti jogban biztosított felügyeleti hatáskörök tekintetében felhatalmazáson alapuló határozatok
            Az (EU) 2019/322 határozat (EKB/2019/4) szerinti felhatalmazáson alapuló határozatokat a következő szervezeti egységek vezetőinek egyike fogadja el:

                        a)

                        a Mikroprudenciális Felügyelet I. Főigazgatóság főigazgatója, ha az érintett felügyelt szervezet vagy csoport felügyeletét a Mikroprudenciális Felügyelet I. Főigazgatóság látja el;

                        b)

                        a Mikroprudenciális Felügyelet II. Főigazgatóság főigazgatója, ha az érintett felügyelt szervezet vagy csoport felügyeletét a Mikroprudenciális Felügyelet II. Főigazgatóság látja el; vagy

                        c)

                        a főigazgató távollétében a helyettes főigazgató.

            2. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő huszadik napon lép hatályba.

            Kelt Frankfurt am Mainban, 2019. február 12-én.

                  az EKB elnöke

               Mario DRAGHI

            (1)  HL L 141., 2017.6.1., 14. o.

            (2)  Lásd e Hivatalos Lap 7. oldalát.

            (3)  HL L 80., 2004.3.18., 33. o.


title: Az Európai Parlament és a Tanács (EU) 2018/513 határozata (2018. március 14.) Németország EGF/2017/008 DE/Goodyear referenciaszámú kérelme nyomán az Európai Globalizációs Alkalmazkodási Alap igénybevételéről

text:
               28.3.2018

               HU

               Az Európai Unió Hivatalos Lapja

               L 84/16

         AZ EURÓPAI PARLAMENT ÉS A TANÁCS (EU) 2018/513 HATÁROZATA
   (2018. március 14.)
   Németország EGF/2017/008 DE/Goodyear referenciaszámú kérelme nyomán az Európai Globalizációs Alkalmazkodási Alap igénybevételéről
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 15. cikke (4) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak, valamint segítse a munkaerőpiacra történő újbóli beilleszkedésüket.

               (2)

               Az EGAA éves maximális összege (2011-es árakon számítva) az 1311/2013/EU, Euratom tanácsi rendelet (3) 12. cikkében meghatározottaknak megfelelően 150 millió EUR.

               (3)

               Németország a németországi Goodyear Dunlop Tires Germany GmbH-nál történt elbocsátásokra hivatkozva 2017. október 6-án kérelmet nyújtott be az EGAA igénybevétele iránt. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)

               Az EGAA-t ezért igénybe kell venni a Németország által benyújtott kérelem alapján nyújtandó, 2 165 231 EUR összegű pénzügyi hozzájárulás folyósítása érdekében.

               (5)

               Az EGAA igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,

         ELFOGADTA EZT A HATÁROZATOT:
   1. cikk
   Az Unió 2018-as pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 2 165 231 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2018. március 14-től kell alkalmazni.

      Kelt Strasbourgban, 2018. március 14-én.

            az Európai Parlament részéről

            az elnök

         A. TAJANI

            a Tanács részéről

            az elnök

         L. PAVLOVA

      (1)  HL L 347., 2013.12.20., 855. o.

      (2)  HL C 373., 2013.12.20., 1. o.

      (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


title: Az Európai Parlament és a Tanács (EU) 2018/515 határozata (2018. március 14.) az Európai Globalizációs Alkalmazkodási Alap igénybevételéről (Spanyolország EGF/2017/006 ES/Galicia apparel referenciaszámú kérelme)

text:
               28.3.2018

               HU

               Az Európai Unió Hivatalos Lapja

               L 84/20

         AZ EURÓPAI PARLAMENT ÉS A TANÁCS (EU) 2018/515 HATÁROZATA
   (2018. március 14.)
   az Európai Globalizációs Alkalmazkodási Alap igénybevételéről (Spanyolország EGF/2017/006 ES/Galicia apparel referenciaszámú kérelme)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Globalizációs Alkalmazkodási Alapról (2014–2020) és az 1927/2006/EK rendelet hatályon kívül helyezéséről szóló, 2013. december 17-i 1309/2013/EU európai parlamenti és tanácsi rendeletre (1) és különösen annak 15. cikke (4) bekezdésére,
   tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (2) és különösen annak 13. pontjára,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: EGAA) célja, hogy támogatást nyújtson a globalizáció hatására a világkereskedelemben bekövetkezett fő strukturális változások miatt vagy a globális pénzügyi és gazdasági válság elhúzódása, illetve egy újabb globális pénzügyi és gazdasági válság következtében elbocsátott munkavállalóknak és tevékenységüket megszüntető önálló vállalkozóknak a munkaerőpiacra történő újbóli beilleszkedéshez.

               (2)

               Az EGAA éves maximális összege (2011-es árakon számítva) az 1311/2013/EU, Euratom tanácsi rendelet (3) 12. cikkében meghatározottaknak megfelelően 150 millió EUR.

               (3)

               Spanyolország 2017. július 19-én az EGAA igénybevételére irányuló kérelmet nyújtott be a spanyolországi Galícia régióban a ruhaipari ágazatban működő öt vállalatnál történt elbocsátásokra tekintettel. A kérelmet az 1309/2013/EU rendelet 8. cikke (3) bekezdésének megfelelően további információkkal egészítette ki. Az említett kérelem eleget tesz az 1309/2013/EU rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított követelményeknek.

               (4)

               Az 1309/2013/EU rendelet 4. cikkének (2) bekezdésével összhangban Spanyolország kérelme elfogadhatónak tekinthető, mivel az elbocsátások súlyos hatással járnak a foglalkoztatottságra és a helyi gazdaságra nézve.

               (5)

               Az EGAA-t ezért igénybe kell venni a Spanyolország által benyújtott kérelem alapján nyújtandó, 720 000 EUR összegű pénzügyi hozzájárulás folyósítása érdekében.

               (6)

               Az EGAA igénybevételéhez szükséges idő minimálisra csökkentése érdekében ez a határozat az elfogadásának napjától alkalmazandó,

         ELFOGADTA EZT A HATÁROZATOT:
   1. cikk
   Az Unió 2018-as pénzügyi évre vonatkozó általános költségvetésének keretein belül az Európai Globalizációs Alkalmazkodási Alapból 720 000 EUR összeg igénybevételére kerül sor kötelezettségvállalási és kifizetési előirányzatok formájában.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   Ezt a határozatot 2018. március 14-től kell alkalmazni.

      Kelt Strasbourgban, 2018. március 14-én.

            az Európai Parlament részéről

            az elnök

         A. TAJANI

            a Tanács részéről

            az elnök

         L. PAVLOVA

      (1)  HL L 347., 2013.12.20., 855. o.

      (2)  HL C 373., 2013.12.20., 1. o.

      (3)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).


title: A Bizottság (EU) 2018/517 határozata (2018. március 21.) a „brit barátaink – maradjatok közöttünk az EU-ban” elnevezésű javasolt polgári kezdeményezésről (az értesítés a C(2018) 1730. számú dokumentummal történt)

text:
               28.3.2018

               HU

               Az Európai Unió Hivatalos Lapja

               L 84/25

         A BIZOTTSÁG (EU) 2018/517 HATÁROZATA
   (2018. március 21.)
   a „brit barátaink – maradjatok közöttünk az EU-ban” elnevezésű javasolt polgári kezdeményezésről

         (az értesítés a C(2018) 1730. számú dokumentummal történt)

   (Csak az angol nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a polgári kezdeményezésről szóló, 2011. február 16-i 211/2011/EU európai parlamenti és tanácsi rendeletre (1) és különösen annak 4. cikkére,
   mivel:

               (1)

               A „brit barátaink – maradjatok közöttünk az EU-ban” elnevezésű javasolt kezdeményezés megjelölt tárgya a következő: „a brexitről tartott 2016. évi népszavazás nem kötelező erejű volt, hanem mindössze arra szólította fel a brit parlamentet, hogy mérlegelje a brit lakosság kinyilvánított véleményét”.

               (2)

               A javasolt polgári kezdeményezés megjelölt fő céljai a következők: „célunk olyan platform létrehozása, amely minden európai polgár számára lehetővé teszi a kezdeményezésben való részvételt, és eljut a brit polgárok többségéhez (beleértve az EU területén élőket is, akiket tulajdonképpen megfosztottak az eredeti népszavazáson való részvétel jogától), így minden brit polgárnak lehetőséget biztosít arra, hogy véleményének hangot adjon.”

               (3)

               Az Európai Unióról szóló szerződés (EUSZ) megerősíti az uniós polgárság intézményét, és tovább fokozza az Unió demokratikus működését többek között azáltal, hogy kimondja: minden polgárnak joga van ahhoz, hogy az európai polgári kezdeményezés révén részt vegyen az Unió demokratikus életében.

               (4)

               E célból a polgári kezdeményezésre alkalmazandó eljárásoknak és feltételeknek világosnak, egyszerűnek, felhasználóbarátnak és a polgári kezdeményezés jellegével arányosnak kell lenniük annak érdekében, hogy bátorítsák a polgárok részvételét és elérhetőbbé tegyék az Uniót.

               (5)

               A tagállamok Európai Unióból való kilépésének jogát az EUSZ 50. cikkének (1) bekezdése rögzíti, amely szerint saját alkotmányos követelményeivel összhangban a tagállamok bármelyike úgy határozhat, hogy kilép az Unióból.

               (6)

               Jóllehet az Európai Bizottság sajnálattal veszi tudomásul az Egyesült Királyság azon döntését, hogy kilép az Európai Unióból – amint annak 2016. június 24-én Jean-Claude Juncker, az Európai Bizottság elnöke Martin Schulzcal, az Európai Parlament elnökével, Donald Tuskkal, az Európai Tanács elnökével és Mark Ruttéval, az Európai Unió Tanácsának soros elnökével közösen hangot adott (2) –, a Szerződésekben nincsen olyan jogalap, amely jogi aktus elfogadását tenné lehetővé az arra vonatkozó, tagállamon belüli döntéshozatali eljáráshoz kapcsolódóan, hogy az adott tagállam az EUSZ 50. cikke szerint bejelentette az Unióból történő kilépésének szándékát.

               (7)

               Ezért a „brit barátaink – maradjatok közöttünk az EU-ban” elnevezésű javasolt polgári kezdeményezés a rendelet 4. cikke (2) bekezdésének b) pontja értelmében és annak 2. cikke (1) bekezdésével összefüggésben kifejezetten kívül esik a Bizottság arra irányuló hatáskörén, hogy a Szerződések végrehajtásához uniós jogi aktusra irányuló javaslatot nyújtson be,

         ELFOGADTA EZT A HATÁROZATOT:
   1. cikk
   A „brit barátaink – maradjatok közöttünk az EU-ban” elnevezésű javasolt kezdeményezés nyilvántartásba vételét a Bizottság elutasítja.
   2. cikk
   E határozat címzettjei a „brit barátaink – maradjatok közöttünk az EU-ban” elnevezésű javasolt polgári kezdeményezés szervezői (a polgári bizottság tagjai), akiket kapcsolattartóként [a személyes adatok a szervezőkkel folytatott megbeszélést követően törlésre kerültek] képvisel.

      Kelt Brüsszelben, 2018. március 21-én.

            a Bizottság részéről

         Frans TIMMERMANS

            első alelnök

      (1)  HL L 65., 2011.3.11., 1. o.

      (2)  http://europa.eu/rapid/press-release_STATEMENT-16-2329_hu.htm


title: A Politikai és Biztonsági Bizottság (KKBP) 2018/522 határozata (2018. március 27.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2017/1356 határozat hatályon kívül helyezéséről (ATALANTA/1/2018)

text:
               3.4.2018

               HU

               Az Európai Unió Hivatalos Lapja

               L 87/14

         A POLITIKAI ÉS BIZTONSÁGI BIZOTTSÁG (KKBP) 2018/522 HATÁROZATA
   (2018. március 27.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2017/1356 határozat hatályon kívül helyezéséről (ATALANTA/1/2018)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikkére,
   mivel:

               (1)

               A 2008/851/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB) arra, hogy meghozza a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez az EU-erők parancsnokának (a továbbiakban: az EU-erők parancsnoka) kinevezésére vonatkozó döntéseket.

               (2)

               A PBB 2017. július 18-án elfogadta a (KKBP) 2017/1356 határozatot (2), mellyel Fabio GREGORI ellentengernagyot nevezte ki az EU-erők parancsnokává.

               (3)

               Az EU műveleti parancsnoka azt javasolta, hogy Fabio GREGORI ellentengernagy utódjaként 2018. április 5-i hatállyal Simone MALVAGNA ellentengernagyot nevezzék ki az EU-erők új parancsnokává.

               (4)

               2018. március 5-én az Európai Unió Katonai Bizottsága támogatta ezt az ajánlást.

               (5)

               A (KKBP) 2017/1356 határozatot ezért hatályon kívül kell helyezni.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   A Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) a Politikai és Biztonsági Bizottság 2018. április 5-i hatállyal Simone MALVAGNA ellentengernagyot nevezi ki az EU-erők parancsnokává.
   2. cikk
   A (KKBP) 2017/1356 határozat hatályát veszti.
   3. cikk
   Ez a határozat 2018. április 5-én lép hatályba.

      Kelt Brüsszelben, 2018. március 27-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 301., 2008.11.12., 33. o.

      (2)  A Politikai és Biztonsági Bizottság (KKBP) 2017/1356 határozata (2017. július 18.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2017/321 határozat hatályon kívül helyezéséről (ATALANTA/2/2017) (HL L 190., 2017.7.21., 12. o.).


title: A Tanács (KKBP) 2018/654 határozata (2018. április 26.) az Európai Uniónak az iraki biztonsági ágazat reformját támogató tanácsadó missziójáról (EUAM Irak) szóló (KKBP) 2017/1869 határozat módosításáról

text:
               27.4.2018

               HU

               Az Európai Unió Hivatalos Lapja

               L 108/28

         A TANÁCS (KKBP) 2018/654 HATÁROZATA
   (2018. április 26.)
   az Európai Uniónak az iraki biztonsági ágazat reformját támogató tanácsadó missziójáról (EUAM Irak) szóló (KKBP) 2017/1869 határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 28. cikkére, 42. cikkének (4) bekezdésére és 43. cikkének (2) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2017. október 16-án elfogadta az Európai Uniónak az iraki biztonsági ágazat reformját támogató tanácsadó missziójáról (EUAM Irak) szóló (KKBP) 2017/1869 határozatot (1).

               (2)

               A misszió biztonsági szolgálatokkal kapcsolatos igényeinek a jelenlegi megbízatásának végéig történő fedezése céljából felül kell vizsgálni a pénzügyi referenciaösszeget, és ennek megfelelően módosítani kell a (KKBP) 2017/1869 határozatot.

               (3)

               Az EUAM Irak misszió végrehajtására olyan helyzetben kerül sor, amely rosszabbodhat és amely akadályozhatja az Unió külső tevékenysége tekintetében a Szerződés 21. cikkében meghatározott célkitűzések elérését,

         ELFOGADTA EZT A HATÁROZATOT:
   1. cikk
   A (KKBP) 2017/1869 határozat módosítása
   A (KKBP) 2017/1869 határozat 14. cikkében az (1) bekezdés helyébe a következő szöveg lép:

      „1.   Az EUAM Irakkal kapcsolatos kiadások fedezésére szolgáló pénzügyi referenciaösszeg 2017. október 16-tól2018. október 17-ig17 300 000 EUR. Az ezt követő időszakok tekintetében előirányzandó pénzügyi referenciaösszegekről a Tanács dönt.”

   2. cikk
   Hatálybalépés
   Ez a határozat az elfogadásának napján lép hatályba.

      Kelt Brüsszelben, 2018. április 26-án.

            a Tanács részéről

            az elnök

         E. ZAHARIEVA

      (1)  A Tanács (KKBP) 2017/1869 határozata (2017. október 16.) az Európai Uniónak az iraki biztonsági ágazat reformját támogató tanácsadó missziójáról (EUAM Irak) (HL L 266., 2017.10.17., 12. o.).


title: A Bizottság (EU) 2018/672 határozata (2016. december 15.) a Finnország északi régióinak mezőgazdaságára vonatkozó hosszú távú nemzeti támogatási rendszerről (az értesítés a C(2016) 8419. számú dokumentummal történt)

text:
               3.5.2018

               HU

               Az Európai Unió Hivatalos Lapja

               L 113/10

         A BIZOTTSÁG (EU) 2018/672 HATÁROZATA
   (2016. december 15.)
   a Finnország északi régióinak mezőgazdaságára vonatkozó hosszú távú nemzeti támogatási rendszerről

         (az értesítés a C(2016) 8419. számú dokumentummal történt)

   (Csak a finn és a svéd nyelvű szöveg hiteles)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Osztrák Köztársaság, a Finn Köztársaság és a Svéd Királyság Európai Unióhoz történő csatlakozásáról szóló okmányra és különösen annak 142. cikkére,
   mivel:

               (1)

               A Bizottság a 95/196/EK határozattal (1) jóváhagyta a Finnország által a csatlakozási okmány 143. cikkének megfelelően, a csatlakozási okmány 142. cikke szerinti engedélyezés céljából bejelentett, az ország északi régióinak mezőgazdaságára vonatkozó hosszú távú nemzeti támogatási rendszert (a továbbiakban: északi támogatási rendszer). A 95/196/EK határozat helyébe 2009. április 30-án a C(2009) 3067 bizottsági határozat (2) lépett. Ezt a határozatot legutóbb a 2015. április 30-i C(2015) 2790 bizottsági végrehajtási határozat módosította.

               (2)

               2015. október 12-i levelében Finnország javasolta, hogy a rendszer igazgatásának egyszerűsítése, valamint a közös agrárpolitika változásainak és a Finnország északi régióiban a mezőgazdaság terén bekövetkezett gazdasági fejleményeknek a figyelembevétele érdekében a Bizottság módosítsa a C(2009) 3067 határozatot. Finnország 2016. június 8-i levelében módosította a javaslatot, és további információkat küldött az északi régiók mezőgazdasági termeléséről.

               (3)

               Tekintettel a C(2009) 3067 határozatnak a javaslatból következő módosításaira és a korábbi módosítások számára, helyénvaló új határozattal felváltani a szóban forgó határozatot.

               (4)

               A csatlakozási okmány 142. cikkében említett hosszú távú nemzeti támogatás célja annak biztosítása, hogy a Bizottság által meghatározott északi régiókban fennmaradjon a mezőgazdasági tevékenység.

               (5)

               Figyelembe véve a csatlakozási okmány 142. cikkének (1) és (2) bekezdésében említett tényezőket, a nemzeti támogatást indokolt azokra a területekre korlátozni, amelyek a 62. szélességi körtől északra fekszenek vagy az említett szélességi körrel határosak, és amelyeket hasonló, a mezőgazdasági tevékenységet különösen megnehezítő éghajlati viszonyok jellemeznek. Releváns közigazgatási egységeknek a településeket (kuntákat) kell tekinteni, beleértve az említett területeken belül más települések által körülvett településeket is, még akkor is, ha azok nem felelnek meg ugyanazoknak a követelményeknek.

               (6)

               A rendszer igazgatásának megkönnyítése, valamint az 1305/2013/EU (3) és az 1307/2013/EU (4) európai parlamenti és tanácsi rendelet szerinti támogatásokkal és a nemzeti támogatási rendszerekkel való összehangolása érdekében indokolt, hogy az e határozat alapján támogatásban részesülő területek között szerepeljenek azok a települések, amelyek a Finnország szárazföldi részére vonatkozó, 2014–2020-ra szóló vidékfejlesztési programban az 1305/2013/EU rendelet 32. cikke (2) bekezdésének második albekezdése alapján körülhatárolt területhez tartoznak.

               (7)

               Indokolt, hogy az a referencia-időszak, amelyhez viszonyítva a mezőgazdasági termelés fejlődését és a teljes támogatási szintet – a rendelkezésre álló nemzeti statisztikák alapján – vizsgálni kell, ugyanaz maradjon, mint a C(2009) 3067 határozat esetében, így annak az 1991-es, 1992-es és 1993-as év mezőgazdasági termelésére kell kiterjednie.

               (8)

               A csatlakozási okmány 142. cikke szerint az odaítélt támogatás teljes összegének elegendőnek kell lennie a Finnország északi régióiban folytatott mezőgazdasági tevékenység fenntartásához, de az összeg nem haladhatja meg a csatlakozás előtti időszak során a referencia-időszakban nyújtott támogatások teljes összegét. Ezért az említett cikk szerinti maximális megengedhető támogatási szint meghatározásakor figyelembe kell venni a közös agrárpolitika keretében nyújtott jövedelemtámogatást. A 2016. évi adatok alapján a maximális éves támogatási összeget – a 2017. január 1-jétől2021. december 31-ig tartó ötéves időszak átlagaként számítva – 563,9 millió EUR-ban kell megállapítani.

               (9)

               Az északi támogatási rendszer egyszerűsítése, valamint annak érdekében, hogy Finnország kellő rugalmasságot élvezzen a támogatásnak a különböző termelési ágazatok közötti elosztása terén, ugyanakkor biztosítva legyen a támogatás ágazatok közötti kiegyensúlyozott elosztása, az éves maximális támogatási összeget el kell osztani az állattenyésztés, a növénytermesztés és az északi támogatás egyéb kategóriái között. A tehéntejtermelés esetében helyénvaló külön maximális éves támogatási átlagösszeget megállapítani, amely elegendő a Finnország északi régióiban zajló termelés fenntartásához.

               (10)

               A támogatást termelési tényezők (például számosállategységek és hektárok) alapján évente kell nyújtani az e határozatban megállapított kereteken belül.

               (11)

               A rénszarvasok után nyújtott támogatást állatonként kell megadni, és a Finnország északi régióiban hagyományosan található rénszarvasok számára kell korlátozni. A vadon termő bogyók és gombák tárolása tekintetében lehetővé kell tenni a támogatás kilogrammonkénti kifizetését, a tej és a hús szállítása, valamint az állattenyésztéshez nélkülözhetetlen szolgáltatások esetében pedig a felmerült költségek alapján történő kifizetést, levonva az ugyanazon költségekhez nyújtott egyéb állami kifizetéseket.

               (12)

               A tehéntej esetében – a termelés hatékonyságának ösztönzése érdekében – lehetővé kell tenni a támogatásnak a tej kilogrammja után történő kifizetését.

               (13)

               A Finnországban található mezőgazdasági üzemek jövedelmére vonatkozó adatok azt mutatják, hogy az északi régiókban az üzemek jövedelmét – különösen 2008 óta – jelentős ingadozás jellemzi. Az ingadozásokra való gyors reagálás és a mezőgazdasági tevékenységek Finnország északi régióiban történő fenntartása érdekében helyénvaló lehetővé tenni Finnország számára, hogy minden naptári évre vonatkozóan az adott támogatási kategórián belül ágazatonként és termelési egységenként határozza meg a támogatás összegét.

               (14)

               E tekintetben Finnországnak differenciálnia kell az északi régióiban nyújtott támogatásokat, vagyis az éves támogatási összegeket a természeti hátrány súlyossága, valamint a csatlakozási okmány 142. cikke (3) bekezdésének harmadik albekezdésében meghatározott célkitűzésekhez kapcsolódó egyéb olyan objektív, átlátható és indokolt kritériumok alapján kell megállapítania, amelyek célja az érintett régiók éghajlati viszonyaihoz különösen jól alkalmazkodó hagyományos elsődleges termelés és feldolgozás fenntartása, a mezőgazdasági termékek előállításához, forgalmazásához és feldolgozásához kapcsolódó struktúrák javítása, az említett termékek piacra jutásának megkönnyítése, valamint a környezet védelmének és a táj megőrzésének biztosítása.

               (15)

               Annak érdekében, hogy a naptári év során a kifizetések rendszeresek legyenek, Finnország számára lehetővé kell tenni, hogy az egyes évekre vonatkozó támogatást a termelési tényezők és a termelési egységek számának kezdeti becslésén alapuló előlegek felhasználásával fizesse ki, a tejtermelés után járó támogatást pedig a tényleges termelés alapján, havi részletekben folyósítsa.

               (16)

               El kell kerülni a termelők túlkompenzálását, és ennek érdekében a jogosulatlan kifizetéseket a következő év június 1-je előtt vissza kell fizettetni.

               (17)

               A csatlakozási okmány 142. cikkének (2) bekezdésében előírtak szerint az e határozat alapján nyújtott támogatások nem járhatnak azzal a következménnyel, hogy a teljes termelés meghaladja az északi támogatási rendszer által lefedett terület hagyományos termelési szintjét.

               (18)

               Ezért minden egyes támogatási kategória tekintetében meg kell határozni a támogatható termelési tényezők éves maximális számát, ezen belül pedig olyan külön maximumot a tejelő tehenek számára vonatkozóan, amely nem haladja meg a referencia-időszakra megállapított szintet.

               (19)

               A tejelő tehenek számát illetően figyelembe kell venni a referencia-időszak óta a termelési tényezőnkénti termelési mennyiség alakulását. Ezért a tejelő tehenek maximális támogatható számát a 2004–2013 közötti időszakban a tehenenkénti átlagos termelés alapján kell megállapítani.

               (20)

               A rénszarvasok tenyésztéséhez, feldolgozásához és forgalmazásához nyújtott támogatást úgy kell nyújtani, hogy ne álljon fenn az 1308/2013/EU európai parlamenti és tanácsi rendelet (5) 213. cikkével összhangban nyújtott támogatással halmozva túlkompenzáció.

               (21)

               A növénytermesztés tekintetében annak érdekében, hogy a mezőgazdasági földterületeket a különböző termelési ágazatok rugalmasan használhassák, a maximálisan megengedett területet 944 300 hektárban kell meghatározni, a C(2015) 2790 határozattal módosított C(2009) 3067 határozat II. mellékletében meghatározottak szerint, és ez a terület legfeljebb 481 200 hektár gyepterületet tartalmazhat.

               (22)

               Az üvegházi termelésre külön maximálisan megengedett területet kell meghatározni, amely 203 hektár lehet: ez a Finnország északi régióiban található hagyományos termelési területnek felel meg.

               (23)

               Amennyiben egy adott kategóriában és egy adott évben a termelési tényezők száma meghaladja a maximális számot, akkor a maximális érték túllépésének évét követő naptári évben ugyanennyivel csökkenteni kell az arra az évre jutó támogatható termelési tényezők számát.

               (24)

               A csatlakozási okmány 143. cikke (2) bekezdésének megfelelően Finnország köteles tájékoztatni a Bizottságot a támogatás végrehajtásáról és hatásairól. A támogatás hosszú távú hatásainak megfelelőbb értékelése érdekében és a támogatási szintek ötéves átlagainak meghatározása céljából helyénvaló ötévente jelentést készíteni a támogatás társadalmi-gazdasági hatásairól, továbbá éves jelentéseket benyújtani az e határozatban megállapított feltételek betartásának biztosításához szükséges pénzügyi és egyéb végrehajtási információkról.

               (25)

               Finnországnak gondoskodnia kell a támogatás kedvezményezettjeinek ellenőrzésére irányuló megfelelő intézkedések meghozataláról. Ezen intézkedések eredményességének és a támogatási rendszer átlátható módon történő végrehajtásának biztosítása érdekében ezeket az ellenőrzési intézkedéseket a lehető legnagyobb mértékben hozzá kell igazítani a közös agrárpolitika keretében végrehajtott intézkedésekhez.

               (26)

               Ezért a C(2009) 3067 határozatot hatályon kívül kell helyezni,

         ELFOGADTA EZT A HATÁROZATOT:
   1. cikk
   Engedélyezett támogatás
   (1)   Finnország a 2017. január 1-jétől2021. december 31-ig tartó időszakra felhatalmazást kap arra, hogy az I. mellékletben felsorolt települések (kunták) alkotta északi régióiban végrehajtsa a mezőgazdaságra vonatkozó hosszú távú támogatási rendszert.
   (2)   A nyújtott támogatás teljes összege naptári évenként nem haladhatja meg az 563,9 millió EUR-t, amelyből legfeljebb 216,9 millió EUR fordítható tehéntej-termelésre. A szóban forgó összegek alatt az e határozat hatálya alá tartozó, öt naptári évből álló időszakban nyújtott támogatás éves átlagösszege értendő.
   (3)   A támogatási kategóriákat, az egyes kategóriákhoz tartozó termelési ágazatokat, a (2) bekezdésben meghatározott engedélyezett maximális éves átlagösszegeket, valamint a támogatható termelési tényezők támogatási kategóriánkénti maximális éves számát a II. melléklet tartalmazza.
   (4)   A támogatás támogatható termelési tényezők alapján nyújtható, a következők szerint:

               a)

               az állattenyésztés esetében számosállategységenként;

               b)

               a növénytermesztés esetében hektáronként;

               c)

               az üvegházi termelés esetében m2-enként;

               d)

               a kertészeti termékek tárolása esetében m3-enként; valamint

               e)

               a tej és a hús szállítása, valamint az állattenyésztéshez nélkülözhetetlen szolgáltatások tényleges költségeinek ellentételezéseként, levonva az ugyanazon költségekre nyújtott bármely egyéb állami támogatást.

         A tehéntejtermeléshez, valamint a vadon termő bogyós gyümölcsök és a vadon termő gomba tárolásához nyújtott támogatás esetében a támogatás a tényleges termelés kilogrammja után nyújtható.
   A rénszarvastartáshoz nyújtott támogatás nem vezethet az 1308/2013/EU rendelet 213. cikk alapján nyújtott támogatással halmozva túlkompenzáláshoz.
   A különböző állattípusok esetében alkalmazandó, a számosállategységre (száe) való átváltásra vonatkozó arányszámokat a III. melléklet határozza meg.
   (5)   A (3) bekezdéssel összhangban és a II. mellékletben meghatározott határértékeken belül Finnországnak differenciálnia kell az északi régióiban nyújtott támogatásokat, és a támogatási összegeket évente, termelési tényezőnként, költségenként vagy termelési egységenként kell megállapítania a természeti hátrány súlyosságával, valamint a csatlakozási okmány 142. cikke (3) bekezdésének harmadik albekezdésében meghatározott célkitűzések teljesítésében szerepet játszó egyéb tényezőkkel kapcsolatos objektív kritériumok alapján.
   2. cikk
   Referencia-időszakok és egyes termelési tényezők maximális száma
   (1)   A csatlakozási okmány 142. cikke (3) bekezdése első albekezdésének második francia bekezdésében említett referencia-időszak a következő:

               a)

               a termelés tekintetében: a tehéntej és a szarvasmarha esetében 1992, a kertészet esetében 1993, más termékek esetében az 1991., 1992. és 1993. évi átlag;

               b)

               a teljes támogatás szint tekintetében: 1993.

         (2)   A támogatásra jogosult tejelő tehenek maximális száma 227 200.
   (3)   A növénytermesztésre használt támogatható hektárok maximális száma 944 300 hektár, amelyből a gyepterület legfeljebb 481 200 hektár, az üvegházi termelésre szolgáló terület pedig 203 hektár lehet.
   3. cikk
   A támogatás odaítélésének feltételei
   (1)   Finnország az e határozatban előírt határértékeken belül megállapítja a támogatásnak a kedvezményezettek különböző kategóriái számára történő odaítélésére vonatkozó feltételeket. E feltételeknek magukban kell foglalniuk az alkalmazott támogathatósági és kiválasztási kritériumokat, és biztosítaniuk kell a kedvezményezettekkel szembeni egyenlő bánásmódot.
   (2)   Finnország a támogatást az 1. cikk (3) bekezdésében említett tényleges termelési tényezők vagy termelési egységek alapján évente fizeti a kedvezményezetteknek. Az adott évre vonatkozó eredeti becslések alapján a támogatásra előleg fizethető.
   (3)   A tehéntej esetében a támogatás a tényleges termelési adatok alapján havi részletekben is kifizethető.
   (4)   A termelési tényezők II. melléklet szerinti maximális éves számának túllépését a támogatható termelési tényezők számának a túllépést követő évben végrehajtandó, megfelelő mértékű csökkentése útján kell figyelembe venni.
   (5)   A kedvezményezett számára teljesített túlfizetést vagy jogosulatlan kifizetést a megfelelő összegnek a kedvezményezett számára a következő évben kifizetett támogatásból történő levonása útján, illetve – amennyiben a kedvezményezettnek nem jár támogatási összeg – az említett évben más módon kell visszafizettetni.
   4. cikk
   Tájékoztatási és ellenőrzési intézkedések
   (1)   Finnország a csatlakozási okmány 143. cikkének (2) bekezdése alapján szolgáltatandó információk részeként minden évben június 1-je előtt továbbítja a Bizottságnak az e határozat alapján az előző naptári évben odaítélt támogatások végrehajtására vonatkozó információkat.
   Az információknak ki kell térniük különösen a következőkre:

               a)

               azon települések – részletes térkép és szükség esetén más adatok segítségével történő – azonosítása, amelyekben támogatások kifizetésére került sor;

               b)

               a teljes termelés a jelentéstétel évében az e határozat alapján támogatásra jogosult régiókban, a II. mellékletben meghatározott egyes termékek mennyiségében kifejezve;

               c)

               a termelési tényezők teljes száma, a támogatható termelési tényezők száma, valamint a támogatott termelési tényezők száma a II. mellékletben meghatározott termelési ágazatok szerint, az egyes ágazatokon belül termékenkénti bontásban, ezen belül azt is feltüntetve, ha túllépték a termelési tényezők megengedett maximális éves számát;

               d)

               a kifizetett támogatás teljes összege, a támogatás teljes összege támogatási kategóriánként és a termelés típusa szerint, a kedvezményezettek számára termelési tényezőnként/más egységenként kifizetett összegek, valamint a támogatási összegek alrégiónként, gazdaságtípusonként vagy egyéb megfontolások alapján történő differenciálására vonatkozó kritériumok;

               e)

               az alkalmazott kifizetési rendszer, feltüntetve a becsléseken alapuló esetleges előlegekre, az egyenlegkifizetésekre, valamint a feltárt túlfizetésekre és azok visszafizettetésére vonatkozó információkat is;

               f)

               az 1305/2013/EU rendelet 32. cikke, az 1307/2013/EU rendelet és az 1308/2013/EU rendelet 213. cikke alapján az e határozat hatálya alá tartozó településeken kifizetett támogatások összege; valamint

               g)

               a támogatás végrehajtásáról rendelkező nemzeti jogszabályokra való hivatkozások.

         (2)   Finnország 2022. június 1-je előtt a 2021. évre vonatkozó éves jelentésen felül jelentést nyújt be a Bizottságnak a 2017. január 1-jétől2021. december 31-ig terjedő ötéves időszakról.
   A jelentésben mindenekelőtt a következőket kell feltüntetni:

               a)

               az ötéves időszakban kifizetett teljes támogatás és annak támogatási kategóriák, termelési típusok és alrégiók közötti megoszlása;

               b)

               a támogatásra jogosult régiókban a teljes termelés, a termelési tényezők száma és a mezőgazdasági termelők jövedelemszintje;

               c)

               a mezőgazdasági termelés, a feldolgozás és a forgalmazás alakulása az északi régiók társadalmi és gazdasági környezetében;

               d)

               a támogatás által a környezet védelmére és a táj megőrzésére gyakorolt hatások; valamint

               e)

               a támogatás fejlesztésére irányuló javaslatok a jelentésben bemutatott adatok, a mezőgazdasági termelés nemzeti és uniós helyzete, valamint egyéb releváns tényezők alapján.

         (3)   Finnország az Unió által használt statisztikai szabványokkal összeegyeztethető formában szolgáltat adatokat.
   (4)   Finnország megteszi az e határozat alkalmazásához szükséges intézkedéseket, és megfelelő ellenőrzési intézkedéseket hajt végre a támogatás kedvezményezettjeire vonatkozóan.
   (5)   Az ellenőrzési intézkedéseket a lehető legnagyobb mértékben össze kell hangolni az uniós támogatási rendszerek keretében alkalmazott ellenőrzési rendszerekkel.
   5. cikk
   Módosítások alkalmazása
   Amennyiben a Bizottság úgy dönt, hogy módosítja e határozatot, különösen a közös piacszervezés vagy a közvetlen támogatási rendszer bármely módosítása vagy bármely engedélyezett nemzeti mezőgazdasági állami támogatás mértékének megváltozása alapján, az e határozattal engedélyezett támogatás bármely módosítása csak a módosítás elfogadásának évét követő évtől alkalmazandó.
   6. cikk
   Hatályon kívül helyezés
   A C(2009) 3067 határozat hatályát veszti.
   7. cikk
   Címzett
   Ennek a határozatnak a Finn Köztársaság a címzettje.

      Kelt Brüsszelben, 2016. december 15-én.

            a Bizottság részéről

         Phil HOGAN

            a Bizottság tagja

      (1)  A Bizottság 95/196/EK határozata (1995. május 4.) a Finnország északi régióinak mezőgazdaságára vonatkozó hosszú távú nemzeti támogatási rendszerről (HL L 126., 1995.6.9., 35. o.).

      (2)  A Bizottság C(2009) 3067 végrehajtási határozata (2009. április 30.) a Finnország északi régióinak mezőgazdaságára vonatkozó hosszú távú nemzeti támogatási rendszerről.

      (3)  Az Európai Parlament és a Tanács 1305/2013/EU rendelete (2013. december 17.) az Európai Mezőgazdasági Vidékfejlesztési Alapból (EMVA) nyújtandó vidékfejlesztési támogatásról és az 1698/2005/EK tanácsi rendelet hatályon kívül helyezéséről (HL L 347., 2013.12.20., 487. o.).

      (4)  Az Európai Parlament és a Tanács 1307/2013/EU rendelete (2013. december 17.) a közös agrárpolitika keretébe tartozó támogatási rendszerek alapján a mezőgazdasági termelők részére nyújtott közvetlen kifizetésekre vonatkozó szabályok megállapításáról, valamint a 637/2008/EK és a 73/2009/EK tanácsi rendelet hatályon kívül helyezéséről (HL L 347., 2013.12.20., 608. o.).

      (5)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról és a 922/72/EGK tanácsi rendelet, a 234/79/EK tanácsi rendelet, az 1037/2001/EK tanácsi rendelet és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).

      I. MELLÉKLET

         AZ 1. CIKK (1) BEKEZDÉSÉBEN EMLÍTETT TELEPÜLÉSEK

      Enonkoski, Hankasalmi, Heinävesi, Ilmajoki, Isokyrö, Joensuu, Joroinen, Juva, Jyväskylä, Jämsä (1), Kaskinen, Kauhajoki, Kauhava, Kitee, Korsnäs, Kristiinankaupunki, Kuopio, Kuortane, Kurikka, Laihia, Lapua, Laukaa, Leppävirta, Liperi, Maalahti, Mikkeli, Mustasaari, Muurame, Mänttä-Vilppula, Närpiö, Outokumpu, Parikkala, Pieksämäki, Puumala, Rantasalmi, Rautjärvi, Ruokolahti, Ruovesi, Rääkkylä, Savitaipale, Savonlinna, Seinäjoki, Siilinjärvi, Sulkava, Suonenjoki, Taipalsaari, Teuva, Tuusniemi, Uusikaarlepyy, Vaasa, Varkaus, Vöyri, Alajärvi, Alavieska, Alavus, Evijärvi, Haapajärvi, Haapavesi, Halsua, Hirvensalmi, Honkajoki, Iisalmi, Isojoki, Joutsa, Juankoski, Kaavi, Kalajoki, Kangasniemi, Kannonkoski, Kannus, Karijoki, Karstula, Karvia, Kaustinen, Keitele, Kempele, Keuruu, Kihniö, Kinnula, Kiuruvesi, Kivijärvi, Kokkola, Konnevesi, Kontiolahti, Kruunupyy, Kyyjärvi, Kärsämäki, Lapinlahti, Lappajärvi, Lestijärvi, Liminka, Luhanka, Lumijoki, Luoto, Merijärvi, Merikarvia, Muhos, Multia, Nivala, Oulainen, Parkano, Pedersören kunta, Perho, Pertunmaa, Petäjävesi, Pielavesi, Pietarsaari, Pihtipudas, Polvijärvi, Pyhäjoki, Pyhäjärvi, Pyhäntä, Raahe, Rautalampi, Reisjärvi, Saarijärvi, Sievi, Siikainen, Siikajoki, Siikalatva, Soini, Sonkajärvi, Tervo, Tohmajärvi, Toholampi, Toivakka, Tyrnävä, Uurainen, Vesanto, Veteli, Vieremä, Viitasaari, Vimpeli, Virrat, Ylivieska, Ylöjärvi (2), Ähtäri, Äänekoski, Ilomantsi, Juuka, Kajaani, Lieksa, Nurmes, Paltamo, Rautavaara, Ristijärvi, Sotkamo, Vaala, Valtimo, Oulu, Utajärvi, Hailuoto, Hyrynsalmi, Ii, Kemi, Keminmaa, Kuhmo, Simo, Tervola, Tornio, Kemijärvi, Pello, Pudasjärvi, Puolanka, Ranua, Rovaniemi, Suomussalmi, Taivalkoski, Ylitornio, Kuusamo, Posio, Kittilä, Kolari, Pelkosenniemi, Salla, Savukoski, Sodankylä, Enontekiö, Inari, Muonio, Utsjoki.

         (1)  Kizárólag Jämsänkoski és Kuorevesi korábbi települések területe.

         (2)  Kizárólag Kuru korábbi település területe.

      II. MELLÉKLET

         AZ 1. CIKK (3) BEKEZDÉSÉBEN EMLÍTETT INTÉZKEDÉSEK RÉSZLETEI

                  Támogatási kategória

                  Termelési ágazat

                  Maximális éves támogatási átlagösszeg a 2017. január 1. és 2021. december 31. közötti időszakban
                  (millió EUR) (1)

                  A támogatható termelési tényezők éves maximális száma

                              1.

                              Állattenyésztés

                  Tehéntej, szarvasmarha, anyajuh és anyakecske, valamint ló, sertés és baromfi

                  433,7
                  ebből tehéntej:
                  216,9

                  227 200  tejelő tehén, 181 000  egyéb száe, 139 200  száe sertés és baromfi (1)

                              2.

                              Növénytermesztés

                  Szabadföldi és üvegházi termelés, kertészeti termékek tárolása

                  110,5

                  szabadföldi termesztés: 944 300  hektár, ebből gyepterület: 481 200  hektár;
                  üvegházi termelés: 203 hektár

                              3.

                              Egyéb támogatás

                  Rénszarvas, tej és hús szállítása, az állattenyésztéshez nélkülözhetetlen szolgáltatások, vadon termő bogyók és gombák tárolása

                  19,7

                  171 100  rénszarvas

                  Teljes támogatás

                  563,9

         (1)  Referenciamennyiség a sertés- és baromfiágazatban alkalmazott, termeléstől függetlenített támogatás esetében.

      III. MELLÉKLET

         A SZÁMOSÁLLATEGYSÉGRE (SZÁE) TÖRTÉNŐ ÁTVÁLTÁSHOZ HASZNÁLANDÓ, AZ 1. CIKK (4) BEKEZDÉSÉBEN EMLÍTETT ARÁNYSZÁMOK

      Az átlagos számosállategység (száe) meghatározása az alábbi táblázat alapján történik

         A számosállategységek maximális száma

                  száe

                  Kétévesnél idősebb szarvasmarha és anyatehén

                  1,0

                  Üsző nyolchónapos kortól kétéves korig

                  0,6

                  Egyéb szarvasmarhafélék hathónapos kortól kétéves korig

                  0,6

                  Anyajuh

                  0,2

                  Anyakecske

                  0,2

                  Ló (6 hónaposnál idősebb)

                              —

                              tenyészkanca, ideértve a póni kancát is

                  1,0

                              —

                              finn ló

                  1,0

                              —

                              egyéb ló és póni egytől hároméves korig

                  0,6